Juan Jose Alkain

Juan Jose Alkain Iruretagoiena, Udarregi ezizenez ezagunagoa, (Aia, Gipuzkoa, 1829ko urriaren 1a - Usurbil, Gipuzkoa, 1895eko urriaren 2a), gipuzkoar bertsolaria izan zen. Aiako Uztaeta-buru baserrian jaio zen, baina bere bizitzako zatirik handienean Usurbilgo Artikula-aundi baserria izan zuen bizileku.«Udarregi», Auñamendi Eusko Entziklopedia.

Nekazaria zen bizibidez, eta plazarik plaza bat-bateko saioetan asko ibili zen.«Udarregi», Lur Hiztegi Entziklopedikoa. Haren bertso askorik ez zaigu heldu, alfabetatugabea baitzen. Bertso paperen bat argitaratu nahi zuenean, Usurbila jaisten zen; han, berak diktatutako lerroak idazten zizkion herriko organista Jose Txikik.

Aita Zabalak Udarregi bertsolaria (1966) liburuan bildu zituen Udarregiren bertso paperak. Ospetsuenak, britainiarrek Donostia erre zuteneko gertaerei jarritakoak, 1893an eginak.

 Erreferentziak 

 Kanpo estekak 
  Zabala, Antonio (1966): UDARREGI BERTSOLARIA, Auspoa liburututegia; bertan Udarregiren bizitzari buruzko xehetasunak eta bere bertsoak azaltzen dira.

Kategoria:Gipuzkoako bertsolariak
Alkain, Juan Jose
Kategoria:Euskal Herriko nekazari eta abeltzainak
Kategoria:Usurbildarrak